Vizêr dewleta tirke ya îşxalkere pê droneyê çekdarî Hemsereka Kantonê Qamişloyî Yûsra Derwêş, hetkara ci Lîmane Şiwêş û ramitoxê wesayîtê înan Firat Tûma qetil kerdbî.
Têgêrayîşê Komelê Demokratîkî (TEV-DEM) qirkerdişê dewleta tirke de eşkerayîyêka nuştekîye daye.
Eşkerayîye de bale ameye antene ser ke Neteweyê Yewbîyayeyî û Rûsya pê bêvengîya xo paştî danê hêrişanê dewleta tirke ya îşxalkere. TEV-DEMî da zanayene ke dewleta tirke her roje Rojawanî dana bombayan ver û pê provakasyonan kena ke aramîya herême biherimna.
TEV-DEMî dîyar kerd ke ê do erjanê şehîdan teqîb bikerê û vat: ''Ma prosesêkê girîngî de yê. Ganî pêro şarê ma, kurdîstanijî seba pawitişê erjan û destkewteyanê xo têbigêrê û wayîrê Şorişê Rojawanî vejîyê.''
